Arriba el XXV Open Natació i Esports Gandia
11 maig 2022

## Arriba el XXV Open Natació i Esports Gandia11 maig 2022Última actualització: 11 maig 2022

![](../gestion/img/7b04156b40fe8b04d4876a0b3bd189186493d6f5e01130d41d7e594fa98352c9.jpg)  
  

El dissabte 13 de maig es celebrarà la XXV edició del Open NiE Gandia, un campionat de natació de piscina de 25 metres. Així ho han presentat en roda de premsa la regidora d’Esports, **Lydia Morant**; la presidenta del club Natació i Esports (NiE) Gandia, **Pilar Martí**, i **José Metola**, secretari del mateix club.

L’Open NiE es dividirà en una sessió de matí, que començarà a les 9:30 h, i altra de vesprada amb inici a les 17:00 h. Com a novetat, també es celebrarà l’Open Màster NiE a partir de les 14:00 h. “Hem inclòs la categoria Màster per a fomentar l’esport més enllà de la competició, d’una manera més lúdica i saludable”, ha destacat Morant. Per tant, la piscina del Poliesportiu de Gandia albergarà a 528 (99 categoria Màster) nadadors i nadadores de més de 30 clubs de tota Espanya.

Al llarg d’aquesta jornada esportiva es disputaran les proves de 50, 100 i 200m; a banda del relleus. “Els atletes buscaran una bona marca en una de les piscines més ràpides del territori. A més, aquest any comptarà amb el cronòmetre electrònic de la Federació”, ha puntualitzat Metola. La gran afluència de participants impedirà que siga un esdeveniment obert al públic, però la competició es podrà seguir per streaming a les xarxes socials del club NiE Gandia.

 Al voltant de les 20:00 h es celebrarà la gala d’entrega de premis al camp de bàsquet cobert que hi ha entre les dos piscines del poliesportiu. Es farà entrega d’un guardó nascut de la col·laboració entre l’Ajuntament i el club esportiu per als vencedors i els equips amb millors resultats. A banda, a la cerimònia “es realitzarà un reconeixement als presidents del club que han estat des de el naixement d’aquesta competició perquè sense aquesta involucració res haguera sigut possible”, ha detallat Martí.

[Twittear](https://twitter.com/share)